Pienkveldtog ten bate van borskankerIn Oktober word R1 van elke pienk mandjie met vars sampioene wat Pick n Pay-winkels landswyd verkoop aan Reach for Recovery (R4R) se Ditto-projek geskenk. (Foto: Verskaf) Oktober is Borskanker-bewustheidsmaand en ter ondersteuning hiervan word R1 van elke pienk mandjie met vars sampioene wat Pick n Pay-winkels landswyd verkoop aan Reach for Recovery (R4R) se Ditto-projek geskenk. R4R se projek word jaarliks deur die Suid-Afrikaanse Sampioenkwekersvereniging se Power of pink-veldtog befonds. Die veldtog is in 2011 van stapel gestuur met die doel om gratis silikoonprosteses te verskaf aan persone wat nie borsrekonstruksie kan bekostig nie ná hulle ŉ mastektomie ondergaan het. Ondanks hul eie finansiële uitdagings wat deur die wêreldpandemie veroorsaak is, het Suid-Afrikaners in 2020 bykans R700 000 tot die Power of pink-veldtog bygedra. Dit is die grootste bedrag wat ingesamel is sedert die ontstaan van die projek en tot op hede is net minder as 8 000 prosteses ter waarde van R5,5 miljoen aan borskankeroorlewendes voorsien. “Ons kan nie trotser wees op ons verbintenis met R4R se Ditto-projek nie,” sê Ross Richardson, voorsitter van die Suid-Afrikaanse Sampioenkwekersvereniging. “Die toewyding van die R4R-vrywilligers en die vriendelikheid van alle Suid -Afrikaners wat die Power of pink-veldtog ondersteun, is ŉ getuienis van mense se goedhartigheid.” Mense word aangemoedig om hierdie veldtog, wat tot einde Oktober duur, te ondersteun deur vars sampioene in pienk mandjies by Pick n Pay-winkels te koop. Probeer gerus hierdie resep wanneer jy jou pienk mandjie met sampioene gekoop het: Sampioen-oesbord. (Foto: Suid-Afrikaanse Sampioenkwekersvereniging) Bestanddele: GEPEKELDE BLOMKOOL ADVOKADOSOUS OESBORD (“HARVEST BOWL”) Metode: GEPEKELDE BLOMKOOL ADVOKADOSOUS VIR DIE OESBORD (“HARVEST BOWL”) Bron: Suid-Afrikaanse Sampioenkwekersvereniging